**Sveučilište u Zagrebu**

**Prirodoslovno-matematički fakultet**

**Geografski odsjek**

**Vijeće doktorskog studija**

**Zapisnik 3. izvanredne sjednice Vijeća doktorskog studija**

 **održane 10. svibnja 2012.**

Početak: 13:00 sati

**Prisutni :** prof. dr. sc. Borna Fürst Bjeliš, prof. dr. sc. Zoran Stiperski, doc. dr. sc. Martina Jakovčić, prof. dr. sc. Dane Pejnović,

**Odsutni:** prof. dr. sc. Aleksandar Toskić, prof. dr. sc. Anita Filipčić, prof. dr. sc. Dražen Njegač

**Dnevni red:**

1. Hodogram javne obrane rada iz kolegija: Studija geografskog dijela prostorne analize za odabrani prostor
2. Razno – obrazac dr. sc. 10

Ad. 1

Vijeće doktorskog studija definiralo je ispitne rokove u akademskoj godini 2011./2012. za kolegij Studija geografskog dijela prostorne analize za odabrani prostor:

* ljetni rok - 11. lipnja 2012.
* jesenski rok - 14. rujna 2012.

Na sjednici Vijeća detaljno je definiran hodogram prijave obrane Studije, a stupa na snagu početkom slijedeće akademske godine.

Hodogram javne obrane Studije:

1. Doktorand se javlja prof. dr. sc. Dani Pejnoviću  - voditelju kolegija, s kojim dogovara temu i naslov Studije:
2. mjesec dana prije ispitnog roka doktorand gotovu Studiju šalje u referadu Geografskog odsjeka PMF-a koja Studiju prosljeđuje Povjerenstvu na čitanje;
3. u roku 14 dana Povjerenstvo doktorandu daje povratnu informaciju o Studiji;
4. 14 dana prije ispitnog roka doktorand prijavljuje ispit i prilaže gotovu Studiju;
5. referada javno oglašava prijavljene obrane;
6. ocjenu u indeks upisuje voditelj kolegija prof. dr. sc. Dane Pejnović.

Studija se brani pred povjerenstvom koje čine mentori našeg doktorskog studija po principu rotacije. Jedini stalni član povjerenstva je prof. dr. sc. Dane Pejnović. Povjerenstva za javnu obranu Studije koja su imenova na sjednici Vijeća 4. svibnja 2012. bit će aktivna i u slijedećoj akademskoj godini.

Studija treba sadržavati najviše 30 stranica. Cjelokupni postupak javne obrane Studije predviđen je do jedan sat.  Vrijeme za izlaganje doktoranda iznosi maksimalno do 30 min.

 Ispitni rokovi za Studiju u akademskoj 2012./2013. godini bit će vezani uz ispitne rokove prema kalendaru Fakulteta, dok će se točni datumi ispitnih rokova definirani početkom slijedeće akademske godine.

Ad. 2

Voditeljica Vijeća doktorskog studija prof. dr. sc. Borna Fuerst Bjeliš predložila je da Povjerenstva za ocjenu doktorskih disertacija izvješće pišu na obrascu Sveučilišta - Dr. sc. 10, koji je pregledan, jednostavan, sadrži sve potrebne podatke, te posebno naglašava da ocjena treba jasno istaknuti znanstveni doprinos disertacije.

Prijedlog je prihvaćen, te će svim mentorima našeg doktorskog studija biti proslijeđena obavijest o tome s primjerkom navedenog obrasca.

Sjednica Vijeća doktorskog studija završila je u 13: 30 sati.

 Zapisničarka

Renata Burai, vod. referade

 Voditeljica doktorskog studija

 Prof. dr. sc. Borna Fürst Bjeliš